APROBACIÓN DEFINITIVA ORDENANZA FURANCHOS
ADMINISTRACIÓN LOCAL — Municipal — Poio (Ordenanzas e Regulamentos, 24/02/2016)

Mediante acordo adoptado polo Pleno da Corporación Municipal en sesión celebrada con carácter ordinario o 29 de decembro de 2016, aprobouse inicialmente a Ordenanza dos Furanchos/Loureiros do Concello de Poio. Sometido ao trámite de información pública, de conformidade co establecido no artigo 65.2 da Lei 7/1985 de 2 de abril reguladora das bases de réxime local, mediante anuncio publicado no Boletín Oficial da Provincia con data 12 de xaneiro de 2016 e no Taboleiro de anuncios do Concello de Poio por un prazo de trinta días a efectos do seu exame polos/as interesados/as e presentación das reclamacións que se consideren oportunas, non consta que neste prazo foran presentadas reclamacións contra a mesma, polo que o acordo inicial adoptado polo Pleno da Corporación Municipal de aprobación da devandita ordenanza enténdese aprobado definitivamente. Procede en consecuencia, e de conformidade co disposto no art.70.2 da Lei 7/1985 de 2 de abril, reguladora das bases de réxime Local, a publicación íntegra desta Ordenanza e anexos, nos seguintes termos Tendo o Concello personalidade xurídica propia e plena autonomía no ámbito dos seus intereses, que lexitima o exercicio de competencia con respecto ás actividades que se desenvolven no seu termo municipal. En virtude desta autonomía local, ao abeiro do disposto nos artigos 25 e 84 da Lei 7/85 Reguladora das bases de Réxime Local e do Decreto 215/2012, de 8 de outubro da Consellería de Presidencia-Administracións Públicas e Xustiza, dítase esta ordenanza con obxecto de regulamentar o procedemento de intervención municipal sobre os establecementos abertos ao público de forma temporal denominados furanchos/ loureiros. Esta actividade tradicional no rural galego responde a unha tipoloxía que polas súas características especiais, non ten encaixe na actual normativa polo que procede a súa regulación específica diferenciada da actividade doutros establecementos de restauración. Tendo en conta que ao tratarse de establecementos abertos ao público, aínda que de xeito temporal, pode incidirse na seguridade ou na saúde pública (84 bis 84 ter Lei 7/85 LBRL) o Concello debe velar porque o local e a actividade cumpran as condicións de uso, seguridade, salubridade, accesibilidade, sanidade e outras necesarias para poder realizar esta actividade tradicional, vender mediante prezo os excedentes do viño elaborado para consumo propio acompañado ou non de comida elaborada. A presente Ordenanza ten por obxecto regular as condicións e documentación para poder autorizar o local e a actividade de funcionamento dos locais denominados furanchos. a) Furancho/ loureiro: Local situado na vivenda privada ou en dependencia vinculada a esta, que poida ser susceptible de ter un uso de adega, tanto onde se elabore o viño ou onde se almacene b) Actividade a realizar: o subministro directo (non embotellado) mediante prezo do viño procedente das viñas sitas en Poio, excedente do consumo propio, que pode ir ou non acompañado de tapa/ pincho. c) Titular: o que conste como titular das viñas, viticultor/explotador, no Rexistro Vitícola de Galicia. d) Superficie de viña: Os viñedos deben estar ubicados en Poio, a superficie mínima de viñedo necesaria para poder realizar a actividade de furancho: venda do excedente de viño do consumo propio é de 1.200 m2 esta superficie pode terse en propiedade ou arrendada, cedida e debe constar no Rexistro Vitícola de Galicia como titular/viticultor/explotador, a) O local debe ser susceptible de ter un uso de adega, onde se faga o viño ou ben onde se almacene, cumprindo a normativa municipal e autonómica. b) A dependencia ou construción auxiliar ten que estar na mesma finca que a casa principal. Excepto as edificacións agrícolas que sitas en solo rústico, cumpran o apartado a) c) A superficie destinada ao público non pode ser superior aos 50 m2. d) O aforo do local dependerá dos m2 (máximo 34 persoas) e) Debe de ser accesible. f) Debe contar con aseo (pode ser o aseo da vivenda). g) Dispoñer de aparcamento (excepto en solo urbano) h) Se elabora alimentos a cociña deberá cumprir as condicións que se indican no artigo 4º do Decreto 215/2012. O Concello poderá excepcionar algúns dos requisitos tendo en conta as características dos locais, superficie, aforo. i) Non se autoriza a actividade ao aire libre, excepto que os veciños colindantes o autoricen /non se opoñan. j) Os establecementos deberán estar debidamente acondicionados e ter as condicións de seguridade e salubridade requirida para esta actividade, contar con iluminación e ventilación suficiente. k) Non se autoriza no local ningún aparato reprodutor de imaxe ou sonido, nin instalación musical ou audiovisual l) O concello poderá exceptuar de algún dos requisitos as adegas tradicionais de pedra, tanto illadas como situadas en vivendas tradicionais, que teñan condicións arquitectónicas específicas tanto para a elaboración do viño como para a súa conservación. Artigo 4º.— Para o exercicio da actividade de venda de viño deberanse cumprir os seguintes requisitos: a) Funcionamento máximo de tres meses no período comprendido entre o 1 de decembro e o 30 de xuño de cada ano (carácter excepcional o 31 xullo) no caso de furanchos en distintos locais pero que a titularidade sexa a nome de persoas que convivan na mesma unidade familiar parentes ata 2º grado de consanguinidade, as datas de apertura e peche da actividade, deberan ser as mesmas. b) Horario días laborais: das 19:00 ás 24:00 horas; fins de semana e festivos das 12:00 ás 01:00 horas. c) O viño sérvese directamente dos bocois ou cubas que obrigatoriamente teñen que estar no local (non embotellado) d) O máximo excedente que se pode vender é 0,65 litros por m2 da superficie das viñas sitas en Poio. ( hai que escoller 5 ) e) Se se acompaña o viño con tapas/ pinchos, poden ser as seguintes: O concello, mediante acordo ou resolución do Órgano competente, poderá, si o piden as asociacións representativas do sector, modificar dun ano para outro as 5 tapas de entre o listado recollido no Decreto 215/2012 Si as cociñas non cumpren algunha condición da normativa, polas súas características, ou pola súa situación, o Concello poderá aprobar que o establecemento en concreto poida ofertar algunha outra diferente f) Os usuarios poden levar comida xa elaborada por eles mesmos nas súas casas. Tamén poden elaborar alimentos na parrilla sempre que sexan dentro dos que contempla o apartado e) g) Con respecto á calidade e seguridade do produto/s que se venda, deberán ser aptos para o seu consumo e observar os requisitos sanitarios que indica o artigo 4º d) do Decreto 215/2012, Regl.852/2004 CE do Parlamento do Consello de 29 de abril (hixiene dos produtos alimenticios), Real Decreto 3484/2000, de 29 de decembro, polo que se establecen as normas de hixiene para a elaboración, distribución e comercio de comidas preparadas. Respecto do viño que se consume, a Lei 2/2005 de 18 de febreiro de Promoción e Defensa da Calidade Alimentaria Galega o inclúe como alimento. A diferente regulación do viño indica as variedades que poden ser comercializadas. Con respecto a súa venda deberase observar a Lei 24/2003 de 10 de xullo, Reguladora da Viña e o Viño, o Decreto 256/2011 do 7 de Decembro pola que se regula o potencial de produción agrícola e demais normativa de ámbito estatal e autonómico que se promulgue, a sustituia ou desenvolva.( h) Realizar análise do viño posto á venda, das cubas que figuran no local, indicando que é apto para o consumo i) Nos furanchos esta prohibido fumar, debendo cumprir as disposicións da lei 42/2010 que modifica a lei 28/2005 do 26 de decembro, medidas sanitarias fronte o tabaquismo j) O Concello poderá solicitar se o considera necesario, inspeccións, informes doutras administracións, con competencias concorrentes, así como informes ou análises que considere pertinentes sempre por conta do furancheiro. Como o local é un establecemento, no que se desarrolla unha actividade suxeita a normas de seguridade, sanidade e outras que poden afectar as persoas, concederase previa solicitude do interesado, dirixida ao Alcalde por algún dos medios recoñecidos polo procedemento administrativo. Instruído o procedemento, se expedirá, se procede, a autorización de apertura polo órgano competente. Documentación necesaria: a) Se a vivenda ou construción auxiliar dispón de licenza ou conformidade urbanística: Memoria que indique: cumprimento dos requisitos desta ordenanza, do Decreto 215/2012, e, no caso de utilizar cociña para elaborar tapas, cumprimento da regulación sanitaria. De aplicación. Indicar: situación, descrición, instalacións e condicións do local, situación, castes e superficie mínima das viñas ( 1.200m2 ) requirida nesta Ordenanza para poder realizar a actividade, forma de almacenamento do viño (aceiro, madeira, número e capacidade das pipas, barrís, etc.) Planos do local nos que conste: situación da edificación, superficie local, distribución, altura, numero de pipas/barrís/cubas, situación no local e capacidade, cumprimento de accesibilidade, cumprimento DB de incendios, b) Noutros supostos deberán aportar tamén certificado de seguridade e solidez do local, e certificado antiguedade aos efectos do art.210 da LOUGA c) Fotocopia da documentación do interesado ou autorización expresa de consultar os seus datos Decreto 255/2008 de 23 de outubro de Simplificación e Tramitación de Procedementos Administrativos. d) Título que acredite a disposición do local A Conformidade para realizr a actividade de subministro de viño de excedente da colleita propia require aportar fotocopia da seguinte documentación: a) Documentación acreditativa de ter declaradas as viñas que o titular posúa ou arrende no concello de Poio, no rexistro vitivinícola da Consellería competente en materia de agricultura. b) Documentación acreditativa de ter feito a preceptiva declaración de produción anual á consellería competente en materia de agricultura. c) Documento que acredite ter subscrita unha póliza de seguro de responsabilidade civil, así como o correspondente recibo de pagamento que acredite a súa vixencia, co seguinte contido: Deberá cubrir os danos corporais, materiais e os prexuízos económicos que deriven do desenvolvemento da súa actividade e que cubra a contía mínima de 90.000 euros. No suposto de que a póliza inclúa franquías, o límite máximo destas non poderá superar a cantidade de 120 euros. Os titulares dos establecementos están obrigados en manter en permanente vixencia dita póliza. Para estes efectos, deberán presentar periodicamente os correspondentes xustificantes de pagamento que acrediten tal vixencia ante os servizos provinciais competentes en materia de turismo. d) Indicar o excedente do consumo familiar que pon á venda., o seu prezo, e xustificación de que o viño posto á venda é apto para o consumo e) Se elabora comida, indicar que tapas/pinchos ofertara (dentro das que se establecen nesta ordenanza). E o seu prezo f) Dispoñer de carne de manipulador de alimentos g) Indicar que meses de apertura (máximo tres) elixe entre o 1 de decembro e o 30 de xuño de cada ano. h) Documento acreditativo do pagamento das taxas correspondentes, 150 euros que corresponden o custo dos servizos que presta o Concello A titularidade dos furanchos pode transmitirse por calquera dos medios válidos en dereito, e debe ser comunicada ao Concello, xuntando a documentación que acredite o cambio de titular.( modelo 3 Anexo ) Para poder exercer a actividade, o novo/a titular debe cumprir os requisitos do artigo 4º e presentar a documentación sinalada no artigo 6º. Por razóns legais (artigo 14 apartado 2 do Decreto 215/2012) poderase decretar a baixa de oficio NO REXISTRO DE FURANCHOS cando a Administración teña constancia de cesamento da actividade ao longo de dous anos sen causa xustificada ou cando o establecemento deixe de cumprir algún dos requisitos e condicións esixidos para realizar a actividade. Asi mesmo por razóns de interese público, asi como polo indicada no artigo 26 da Lei 9/2013 de 19 de decembro o Concello pode revocar e realizar as actuacións tendentes a restitución da situación xudicatura previa o recoñecemento do dereito ou inicio da actividade sen que dean lugar a indemnización ou compensación económica. Obtida licenza ou conformidade do local e da actividade, cada ano deberá renovarse a realización da actividade no furancho. Presentando con 15 dias de antelación como mínimo a data de reapertura do furancho DECLARACIÓN RESPONSABLE de seguir cumprindo os requisitos da autorización concedida, da normativa municipal, autonómica ou calquera outra normativa sectorial que lles sexa de aplicación. cumprimentando o modelo nº 2 do Anexo acompañando a documentación que se indica no artigo 6º b) c) d) e) g) h) i. No prazo máximo de 15 dias, contados a partir da entrada da solicitude no rexistro do órgano competente para a súa tramitación sen que se teña expedida a autorización/ corformidade do cumprimento dos requisitos, entenderase estimada, sempre que se ingresase a taxa correspondente. Ademais das indicadas pola Ordenanza en artigos precedentes, estes establecementos estarán obrigados a: a) Notificar os cambios que afectan ao local. b) Notificar calquera cambio que afecte ao funcionamento da actividade. c) Notificar o cesamento definitivo da actividade no prazo de dez días contados con anterioridade á data prevista para o peche. d) Notificar os cambios de titularidade Presentando documentación e cubrindo o modelo nº 3 do Anexo Velar polo bo estado xeral das dependencias e do mantemento das instalacións e servizos do establecemento e garantir un trato correcto aos clientes. Emitir xustificante de pagamento si é requirido por estes. Artigo 12º.— Informar aos consumidores e comunicar ao Concello, antes da súa aplicación, os prezos dos servizos ofertados e exhibilos nun lugar visible de modo lexible. Artigo 13.— Identificación do furancho, se identificará exhibindo nun lugar visible, un ramallo de loureiro e distintivo que se indique. Artigo 15º.— Rexistro municipal de furanchos, que será creado e xestionado polo Concello de Poio. A inscrición neste prodúcese tras obter a licenza municipal de apertura ou conformidade do local e do inicio da actividade. A alta no rexistro municipal, farase de oficio. O Rexistro municipal de furanchos conterá, ademais dos datos sinalados no Anexo IV do Decreto 215/2012 de 31 de outubro, os seguintes: m2 de superficie do viñedo, por que titulo explota as viñas, telefono/fax/correo electrónico. Artigo 16º.— O Concello no exercicio exclusivo das súas competencias, vixiará o cumprimento dos requisitos para exercer a actividade regulada nesta Ordenanza e no Decreto 215/2012. Tendo en conta que unha actuación que non sexa da súa competencia podería ser nula de pleno dereito por incompetencia material [artigo 62.1 b) da Lei 30/1992 de 26 de novembro) cando o Concello de Poio reciba denuncia ou reclamación, comprobara, se esta, esta, dentro da súa competencia material. En caso negativo, darase traslado á Comunidade Autónoma (administración ou órgano competente) Artigo 17º.— As persoas titulares dos loureiros que incorran en intrusión profesional porque exercen unha actividade reservada pola normativa turística a bares, restaurantes ou cafeterías (oferta de bebidas distintas ao excedente de viño, oferta de pratos, racións, bocadillos, servizo de comidas por encargo, etc.) a inspección, control e sanción é competencia da Administración autonómica. Artigo 18º.— O incumprimento doutras normas para as que non sexa competente o Concello (normativa sanitaria de locais, alimentos, tabaquismo, que constitúan infracción administrativa en materia de sanidade) A inspección, control e sanción será competencia da Administración autonómica. Artigo 19º.— O incumprimento desta Ordenanza, dará lugar á aplicación da normativa no ámbito das competencias propias deste concello. Os titulares das licenzas serán responsables das infraccións que se cometan. Artigo 20º.— O procedemento para a incoación de expediente sancionador será o regulado no procedemento administrativo común. Capitulo II titulo IX da Lei 30/92 de 26 de novembro Se a administración municipal considera que a competencia é doutra administración, comunicarallo pudendo adoptar medidas cautelares se o considerase necesario. Considéranse infraccións administrativas de carácter leve ademais das consignadas na Lei 9/2013 de 19 de Decembro as seguintes: a) Non presentar a solicitude de reapertura e fin da actividade ca antelación que indica a Ordenanza. b) Utilizar para a realización da actividade, distinto, ou mais espacio do que ten aprobado na correspondente licencia do local c) Non respectar o horario indicado na Ordenanza d) Ter Instalado calquera tipo de aparato reprodutor de imaxe ou sonido no local Considéranse infraccións administrativas de carácter grave ademais das consignadas na Lei 9/2013 de 19 de Decembro as seguintes: a) O incumprimento ou modificación do período de apertura ou peche sen presentar solicitude de reapertura ou unha nova solicitude ao Concello. b) A venda de viño que non proceda dos viñedos sitos en Poio, a que non proceda directamente dos barrís que estean situados no local, adega ou almacén que dispón de licenza -ou confromidade dos requisitos para exercicio da actividade c) A negativa ou resistencia a subministrar os datos ou facilitar a obtención de información requirida polas autoridades municipais ou os seus funcionarios na orde e exercicio das súas funcións de vixilancia e control do establecido nesta ordenanza d) A comisión nun ano ( no período de apertura do Furancho ) de mais dunha falta leve Considéranse infraccións administrativas de carácter moi grave ademais das consignadas na Lei 9/2013 de 19 de Decembro as seguintes: A comisión nun ano ( no período de apertura do Furancho ) de mais dunha falta grave a) Por faltas leves: de 1 a 100 euros b) Por faltas graves: de 100 a 250 euros. c) Por faltas moi graves de 250 a 500 euros, pudendo proceder o peche do establecemento no ano da comisión das faltas Terase en conta para a gradación das sancións a reiteración, a intencionalidade, os prexuízos ocasionados e a transcendencia social. As infraccións leves prescribirán aos tres meses; as graves aos seis meses, as moi graves ao ano As sancións impostas por faltas moi graves prescribirán aos dous anos; as sancións impostas por faltas graves prescribiran ao ano, as sancións impostas por faltas leves ao ano. Modelo nº 1 Comunicacion Previa de Apertura de Local /INICIO de Actividade Modelo nº 2 Declaración responsable de renovación de actividade Modelo nº 3 Comunicacións que afecten ao Rexistro de Furanchos Poio, 17 de febreiro de 2016. O Alcalde. Luciano Sobral Fernández.